**COMPARTIMENT URBANISM, AMENAJAREA TERITORIULUI ȘI CADASTRU**

**Nr. 5370 din 13.02.2026**

**RAPORT FINAL DE INFORMARE SI CONSULTARE A PUBLICULUI**

privind documentația de urbanism în vederea elaborării P.U.Z:

**MODIFICĂRI CLĂDIRI EXISTENTE ȘI EXTINDERE SPAȚII PRODUCȚIE, DEPOZITARE ȘI ANEXE, RECOMPARTIMENTĂRI INTERIOARE, CONSTRUIRE COPERTINE, CONSTRUIRE CASĂ POARTĂ, REZERVOARE APĂ INCENDIU, ÎMPREJMUIRI, AMENAJARE DRUMURI INCINTĂ ȘI PARCĂRI, AMENAJARE SPAȚII VERZI, CREARE ACCES NOU TIR-URI, SIGNALISTICĂ, BRANȘAMENTE UTILITĂȚI, ORGANIZARE DE ȘANTIER**

*În conformitate cu art. 35 din Legea 350/2001 privind amenajarea teritoriului și urbanismul, Ordinul 2701/2010 privind aprobarea Metodologiei de informare și consultare a publicului cu privire la elaborarea sau revizuirea planurilor de amenajare a teritoriului și de urbanism, respectiv H.C.L. privind aprobarea Regulamentului Local de implicare a publicului în elaborarea sau revizuirea planurilor de urbanism sau de amenajare a teritoriului nr. 150/27.06.2013 al Comunei Apahida, în vederea aprobării* documentației de urbanism :

**CONSTRUIRE HALĂ DE DEPOZITARE, AMENAJĂRI EXTERIOARE, ÎMPREJMUIRE**

|  |  |
| --- | --- |
| Inițiator: | **S.C. RONDOCARTON S.R.L.** |
| Proiectant general: | **CUMULUS ARCHITECTURE S.R.L.**  Mun. București, str. Ion Brezoianu, nr. 23-25, corp B, etaj 3 |
| Proiectant urbanism: | **CUMULUS ARCHITECTURE S.R.L.**  Mun. București, str. Ion Brezoianu, nr. 23-25, corp B, etaj 3 |

**Amplasamentul:**

Amplasamentul propus prin studiu în cadrul documentației P.U.Z. este situat pe teritoriul Comunei Apahida, în intravilanul localității Sânnicoară, str. Aviatorilor, nr. 2, în zona de vest a localității, în incinta existentă a platformei industriale a Rondocarton S.R.L, respectiv în zona adiacentă neconstituită din vestul platformei situată pe teritoriul loc. Dezmir. Amplasamentul este situat în zona industrială aferentă U.T.R. Ide2 – Sânnicoară, respectiv Idp2 - Dezmir. Având în vedere faptul că amplasamentul se situează atât în loc. Sânnicoară, cât și în loc. Dezmir, prin prezenta documentație de urbanism se reglementează și limitele localităților.

**Informarea și consultarea publicului**:

Autoritățile administrației publice locale au stabilit ca, la sediul Primăriei Comunei Apahida, schimbul de informații cu privire la activitatea de urbanism și amenajarea teritoriului să se realizeze la Compartimentul Urbanism, Amenajarea Teritoriului și Cadastru al Primăriei Comunei Apahida, loc. Apahida, str. Libertății, nr. 122, com. Apahida, jud. Cluj.

Documentele eliberate de Primăria Comunei Apahida pentru aprobarea documentației urbanistice sunt:

- Certificatul de urbanism nr. 841 / 23.10.2024

- Aviz prealabil de oportunitate nr. 02 / 04.02.2025

Documentele eliberate de Consiliul Județean Cluj pentru aprobarea documentației sunt:

- Avizul plan urbanistic zonal favorabil nr. 76 / 21.10.2025

Pe parcela care a generat planul urbanistic zonal au fost amplasate, prin grija beneficiarului, trei panouri informative care prezintă informații cu privire la investiția propusă, precum și locul si data perioada în care pot fi consultate documentațiile de urbanism.

Proprietarii ale căror proprietăți vor fi direct afectate de propunerile P.U.Z. au fost notificați, după cum urmează:

|  |  |
| --- | --- |
| **Adresă** | **Nr. cad.** |
| Loc. Sânnicoară, str. Aviatorilor, nr. 4C | 52487 |
| Loc. Sânnicoară, str. Aviatorilor, nr. 4B | 52486 |
| Loc. Sânnicoară, str. Aviatorilor, nr. 4A | 54255 |
| Loc. Sânnicoară, str. Aviatorilor, nr. 4 | 54299 |
| Loc. Sânnicoară, str. Aviatorilor, nr. 6 | Necadastrat |
| Loc. Sânnicoară, str. Aviatorilor, nr. 8 | 52386 |
| Loc. Sânnicoară, str. Aviatorilor, nr. 10 | 58398 |
| Loc. Sânnicoară, str. Aviatorilor, nr. 12 | 58897 |
| Loc. Sânnicoară, str. Aviatorilor, nr. 14 | 74688 |
| Loc. Sânnicoară, str. Aviatorilor, nr. 16 | 54239 |
| Loc. Sânnicoară, str. Aviatorilor, nr. 16A | 54240 |
| Loc. Sânnicoară, str. Aviatorilor, nr. 18 | 65602 |
| Aeroclub | 76250 |

**Rezumatul observațiilor și rezervelor exprimate de public pe parcursul procesului de informare si consultare:**

Documentația a fost consultată de către un grup de locuitori care au depus o solicitare înregistrată la Primăria Comunei Apahida cu nr. 3972/2 din 03.02.2026 conținând sugestii referitoare la unele soluții pentru separarea funcțională a zonei industriale. Observațiile au fost transmise către beneficiar, care a formulat un răspuns depus și înregistrat la Primăria Comunei Apahida cu nr. 4883 din 10.02.2026, conform căruia preiau sugestiile cetățenilor cu excepția punctului 3 unde propun alternative pe care le considerăm corespunzătoare, având efectul final scontat prin solicitarea cetățenilor. Menționăm faptul că au fost transmise prin poștă cu confirmare de primire 13 informări, din care o informare a fost returnată fără a fi luată la cunoștință (adresele de corespondență au fost preluate din baza de date existentă la sediul Primăriei Comunei Apahida).

**Implicarea publicului in etapa aprobării P.U.Z:**

Această etapă se va îndeplini cu respectarea prevederilor art. 6 din Ordinul 2701/2010 privind aprobarea Metodologiei de informare și consultare a publicului cu privire la elaborarea sau revizuirea planurilor de amenajare a teritoriului și de urbanism, conform Legii 52/2003 privind transparența decizională în administrația publică, respectiv a Legii 544/2001 privind liberul acces la informațiile de interes public, cu modificările și completările ulterioare.

**Implicarea publicului în monitorizarea implementării P.U.Z:**

Planșa de reglementări urbanistice și regulamentul local reprezintă informații de interes public și vor fi furnizate și puse la dispoziție în urma solicitărilor, conform Legii nr.544/2001 privind liberul acces la informațiile de interes public, cu modificările si completările ulterioare.

Acest raport a fost întocmit în conformitate cu Regulamentul local al Comunei Apahida, Regulamentului Local de implicare a publicului în elaborarea sau revizuirea planurilor de urbanism sau de amenajare a teritoriului nr. 150/27.06.2013 al Comunei Apahida. Publicarea lui, fundamentează decizia Consiliului local de adoptare sau neadoptare a planului de urbanism la care se referă.

În vederea fundamentării tehnice a Raportului, autoritățile publice locale pot solicita opinia unor experți atestați sau a unor asociații profesionale din domeniu.

Raportul informării și consultării publicului fundamentează decizia autorităților administrației publice responsabile cu aprobarea sau respingerea planului propus, în vederea respectării principiilor de dezvoltare urbană durabilă și asigurării interesului general.

**ARHITECT-ȘEF,**

**Arh. Dan-Gabriel Șopterean**